ठंड से निपटने कानन में इंतजाम, गुनगुनी धूप में धमाचौकड़ी का आनंद
ये तस्वीर है कानन पेंडारी की, जहां रविवार को सैकड़ों की संख्या में पर्यटक पहुंचे थे। हिरण प्रजाति के केज में रखा गया पैरा पर्यटकों के बीच कौतूहल का विषय रहा। कई पर्यटक पूछताछ करते रहे कि केज में पैरा क्यों रखा गया है। दरअसल, इन दिनों शीतलहर चल रही है। शनिवार को बिलासपुर तापमान 7 डिग्री तक उतर गया था। इससे पूरे जिले में कड़ाके की ठंड पड़ रही है। इसका असर वन्यप्राणियों पर भी पड़ रहा है। कानन पेंडारी प्रबंधन ने वन्यप्राणियों को ठंड से बचाने के लिए पुख्ता इंतजाम किए हैं। हिरण प्रजाति के वन्यप्राणियों के केज में पैरा रखा गया है, ताकि ठंड लगने पर ये वन्यप्राणी पैरे के पास बैठ सके। इसके अलावा तेंदुआ के केज के ऊपर में सूखी घास रखी गई है, ताकि ऊपर से हवा न आए। जाली को बोरे से ढंका जा रहा है।
hin_Deva hin_Deva